ÁLTALÁNOS SZERZŐDÉSI FELTÉTELEK – BELVÁROSI SÖRFESZTIVÁL


Bevezetés
Jelen Általános Szerződési Feltételek (továbbiakban: ÁSZF) a Prémium Magyar Sör Korlátolt Felelősségű Társaság (Székhely: 1044 Budapest, Váci út 83. Cégjegyzék száma 01-09-188615 Adószám: 24909446-2-41), a továbbiakban Szervező által a Szabadság téren (Budapest V. kerület) megrendezett Sörfesztivál (továbbiakban: Fesztivál) természetes személy résztvevői (továbbiakban Látogató) és a Szervező között a Fesztivál kapcsán létre jött jogviszonyt szabályozza.
A jelen ÁSZF rendelkezéseit mind a Szervező, mind a Látogató a Fesztivál területére történő belépés időpontjától kezdve kötelező érvényűnek fogadja el.


1. Az ÁSZF személyi, terület i és időbeli hatálya
1.1 Jelen ÁSZF előírásai kiterjednek a Szervezőre és a Látogatóra egyaránt a Fesztivál teljes területén.
1.2 Az ÁSZF hatálya a fesztivál területére történő belépéstől, a Fesztivál befejezéséig tartó időtartamra, illetőleg az ezen időtartam alatt keletkező jogokra és kötelezettségekre terjed ki.
1.3 A Szervező kötelezettséget vállal arra, hogy a jelen ÁSZF rendelkezéseiről a Látogatókat teljes körűen tájékoztatja, a www.sorfesztival.hu weboldalon történő közzététel útján. Mindezen túl a mindenkor hatályos ÁSZF a Fesztivál területén, jól látható helyen is kifüggesztésre kerül.
1.4 A Szervező jogosult az ÁSZF egyoldalú módosításra. Az esetleges módosításokat a Szervező a www.sorfesztival.hu weboldalon köteles feltüntetni. Az ÁSZF módosítása annak weboldalon történt közzétételétől hatályos.


2. Fesztivál
2.1 A Fesztivál programszervezési jogai teljes egészében a Szervező tulajdonát képezik.
2.2 A Szervező, mint a programszervezési jogok kizárólagos tulajdonosa, jogosult a programok összetételét saját belátása szerint bármikor módosítani.
2.3 A Szervező köteles a Fesztivál aktuális programtervét minden esetben a www.sorfesztival.hu weboldalon feltüntetni.
2.4 A Szervező köteles a Látogatóknak lehetőséget biztosítani a Fesztivál területén tartózkodásra, amennyiben a Látogató eleget tesz a jelen ÁSZF-ben rögzített kötelezettségeinek, és jogait az ÁSZF- ben és a hatályos jogszabályokban foglaltaknak megfelelően gyakorolja.

3. Látogató kötelezettségei
3.1 A Látogató a Fesztivál biztonságos és szakmailag sikeres lebonyolításának érdekében köteles jelen ÁSZF 4. pontjában taglalt előírásokat betartani.
3.2 A Látogató a Fesztivál területén való tartózkodással, a Fesztivál programjain való részvétellel jelen ÁSZF előírásait elismeri és magára nézve kötelezőnek tekinti.
3.3 A Látogató köteles a hivatalos fesztiválpoharat Fesztivál helyszínén a kereskedőktől vagy a HelloPay termináloknál megvásárolni és a Fesztivál területén kizárólag csak azt használni.
3.4 A jelen ÁSZF-ben foglalt kötelezettségek megszegése feljogosítja a Szervezőt a Látogató kitiltására a Fesztivál teljes vagy részleges időtartamára. Ennek keretében a Szervező jogosult a Látogatót a Fesztivál területéről a vonatkozó jogszabályok által előírt keretek között és rendben eltávolítani.
3.5 A Látogató a Szervező vagy képviselője felszólítására köteles a jogellenes vagy a jelen ÁSZF rendelkezéseibe ütköző magatartásával haladéktalanul felhagyni, illetve a Fesztivál területét felszólításra azonnal elhagyni. Abban a nem várt esetben, amennyiben e kötelezettségének a Látogató nem tenne eleget, úgy Szervező jogosult a Fesztivál zavartalan lebonyolítása és a többi Látogató háborítatlan szórakozása érdekében a szükséges intézkedéseket a vonatkozó jogszabályok keretein belül megtenni, illetve adott esetben a rendvédelmi szerveket bevonni.


4. Követendő előírások
4.1 Tilos a Fesztivál területére bármilyen kábítószert, pirotechnikai eszközt, gyúlékony anyagot, fegyvert, szúró-vágó eszközt, testi épségre veszélyes eszközöket (baseballütő, gázspray, gumibot, stb.), alkoholos italt, illetve nem a Fesztivál területén vásárolt élelmiszert behozni.
4.2 Tilos alkoholos italok fogyasztása azon Látogatók számára, akik a 18. életévüket nem töltötték be.
4.3 A Látogatók kötelesek az alapvető magatartási normáknak megfelelni. Ittas, agresszív viselkedés a Fesztivál területén belül és kívül nem megengedett.
4.4 Látogató tudomásul veszi, hogy a Fesztivál biztosítása érdekében a Fesztivál teljes területén személy- és vagyonvédelmi tevékenységet végző személyek (személy- és vagyonőrök) járnak el, akik jogosultságaikat a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvényben foglalt, illetőleg más kapcsolódó kógens jogszabályi normák által előírt keretek között gyakorolják.
4.5 A Szervező a Fesztivál területén, a Szervezőt a Látogató(k) felróható magatartásából eredően ért kár megtérítése érdekében a károkozókkal szemben haladéktalanul fellép.
4.6 A Látogató a Fesztivál területén csak a helyszínen vásárolható HelloPay® kártya vagy PayPass-os bankkártya segítségével fizethet az egyes kereskedői- és vendéglátóegységekben. A kártya használat előírásai az ÁSZF 11. pontjában kerülnek részletezésre. Készpénzes fizetés szigorúan TILOS.
4.7 Az ÁSZF 4.1 - 4.7 pontjainak megsértése súlyos szerződésszegésnek minősül, amely feljogosítja a Szervezőt a Látogató kitiltására a Fesztiválról a Fesztivál teljes vagy részleges időtartamára.

5. Belépés
5.1 A Fesztivál területére gépjárművel, csak a Szervező vagy az illetékes hatóságok által kiállított engedéllyel lehet behajtani.
5.2 A Fesztivál területén a Látogatóknak lehetőségük van fotók készítésére, ha a felvételeket magáncélra kívánják felhasználni.
5.3 A Fesztivál programjairól és területéről videofelvételt készíteni, kizárólag a Szervező által előzetesen kibocsátott írásos engedéllyel szabad.
5.4 A Fesztivál ideje alatt a Szervező által, megbízásából vagy jóváhagyásával készült fotók és videók az esemény jó hangulatának megörökítési eszközei. Minden Látogató, aki a Fesztivál területén tartózkodik, hozzájárul a Fesztivál video- és képfelvételeiben történő megjelenéshez.


6. A Fesztivál egyedi helyszínének védelme érdekében felmerülő elvárások
6.1 A Szabadság tér Budapest egyik legfontosabb és történelmileg is meghatározó helyszíne, így minden Látogató köteles vigyázni a terület épségére. Szemetelni illetve a területen található műemlékek bármelyikét megrongálni szigorúan tilos.
6.2 A Fesztivál területében bármilyen jellegű kárt okozó, a Látogatónak felróható magatartás vagy mulasztás súlyos szerződésszegésnek minősül. A károkozó ellen a Szervező a Fesztiválról történő eltiltáson felül a kár megtérítése érdekében azonnali jogi lépéseket kezdeményez.


7. Biztonsági szolgálat, elsősegély nyújtása
7.1 A Szervező a Látogatók biztonságának és egészségének védelmében, szakképzett biztonsági őröket és elsősegély-nyújtó orvosokat biztosít. Minden Látogató köteles e személyekkel együttműködni, amennyiben bármilyen okból kifolyólag kapcsolatba kerülnek. Az éppen ügyeletes biztonsági őrök és orvosok útmutatásai a Fesztivál sikeres lebonyolítását szolgálják, ezért a Látogatók számára kötelezőek; azok megtagadása súlyos szerződésszegésnek minősül.
7.2 Az egészségügyi ellátás társadalom- és egészségbiztosítás köteles, ennek hiánya – a sürgősségi ellátás kivételével – felmenti az orvosokat az ellátási kötelezettségek alól.


8. Gazdasági tevékenység a Fesztivál területén
8.1 A Fesztivál területén gazdasági tevékenység (termékértékesítés, szolgáltatás nyújtása, stb.) csak a Szervező előzetes írásos engedélyével lehetséges. Az engedély nélküli üzletszerű tevékenységet végzőket a Szervező jogosult azonnali hatállyal kitiltani a Fesztiválról, és az engedély nélküli tevékenység folytatásából eredő igényeit jogi úton érvényesíti.
8.2 A Fesztivál területén tilos az ittas, valamint azon személyek alkoholos itallal történő kiszolgálása, akik még nem töltötték be a 18. életévüket.
8.3 A Fesztivál területén, a Szervező írásos engedélye ellenére is tilos olyan gazdasági tevékenységet végezni, amely jogszabályba ütközik vagy közérdekeket sért.

9. Készpénz-helyettesítő eszközök rendeltetésszerű használata
9.1 A rendezvényen kizárólag készpénz nélküli rendszerben lehet fizetni, készpénzes fizetés nem lehetséges.
A fogyasztásokat HelloPay® kártyával és / vagy bankkártyával lehet kiegyenlíteni.
9.2 Fizetéskor borravaló adható, a borravaló rendszer alapbeállítása a Magyarországon általánosságban elfogadott 10%, amely fizetés előtt 0 és 20% között, lefelé és felfelé is szabadon módosítható.
9.3 A HelloPay® kártyát az egyes feltöltő pontokon 1000.- Ft letéti díj ellenében lehet kiváltani, a letéti díj összege az első feltöltésből kerül levonásra. A kártya egyenlege a rendezvény helyszínén, a rendezvény nyitvatartási ideje alatt, a megjelölt pont(ok)on váltható vissza.
9.4 Amennyiben a rendezvény ideje alatt nem történik meg a kártya visszaváltása, a későbbiekben a kártya visszaváltására már nincsen lehetőség, az 1000.- Ft kártyahasználati díj nem jár vissza, de a kártya továbbra is használható és a kártyán lévő egyenleg az utolsó tranzakció napját követő 180 napig elkölthető a HelloPay® elfogadóhelyek bármelyikén, vagy visszaváltható a HelloPay® Visszaváltó Pontban.
CitySightSeeing® Budapest Tourist Information
Centre 1075 Budapest Károly Krt. 9. Nyitvatartási idő: hétfő – vasárnap 09:00 – 19:00

9.5 A HelloPay® kártya készpénzzel és bankkártyával is feltölthető, a bankkártyás feltöltés kényelmi díja feltöltésenként, a feltölteni kívánt összeg 2 %-a.
9.6 A kártya regisztrálásával további előnyökhöz lehet jutni!


10. Hivatalos fesztiválpohár
10.1 A rendezvényre a belépés INGYENES, de egyedi fesztiválüvegpoharat kell vásárolni! Árak
Prémium Fesztivál üvegpohár: 4.999 HUF
Exkluzív fesztivál üvegpohár: 5.999 HUF
10.2 A rendezvény helyszínén található sörkülönlegességek megkóstolásához a helyszínen vásárolható fesztiválpohár a kizárólagos használati eszköz. Amennyiben ez otthon maradt vagy eltört, úgy a HelloPay pontokon vagy a kereskedőknél van lehetőség a pótlására.
10.3 A Látogató tudomásul veszi, és egyben elismeri, hogy a fesztiválpoharakat nincs lehetősége visszaváltani.

11. Vegyes és záró rendelkezések
11.1 A Szervező fenntartja a jogot a Fesztivál programtervének és helyszínének egyoldalú módosítására.
11.2 Amennyiben háború, lázadás, terrorcselekmény, sztrájk vagy sztrájknak nem minősülő megmozdulás, behozatali vagy kiviteli embargó, baleset, tűz, blokád, árvíz, természeti katasztrófa, súlyos vihar, súlyos energiaellátási zavar, súlyos közlekedési zavar/akadályozás, hatósági rendelkezés, vagy más olyan előre nem látható és elháríthatatlan akadály következményeképpen, amely a Látogató, illetőleg a Szervező hatókörén kívül esik, valamelyikük nem képes valamilyen szerződéses kötelezettségének eleget tenni, úgy ezen személy nem tartozik felelősséggel semmilyen veszteségért vagy kárért, amely ezen események következtében előállt.
11.3 A jelen ÁSZF által nem rendezett kérdésekben Magyarország hatályos jogszabályai, különösen a Polgári Törvénykönyvről szóló 1959. évi IV. törvény rendelkezései az irányadóak.
11.4 Bármely, a jelen ÁSZF illetve a Fesztivál kapcsán a Látogató és a Szervező között felmerült vita esetén a felek kötelezettséget vállalnak arra, hogy vitájukat békés, megegyezéses úton kísérelik meg rendezni. Ennek sikertelensége esetén a felek Magyarország hatóságainak és bíróságainak joghatóságát, illetőleg a magyar jog alkalmazásának kötelezettségét kötik ki.


Budapest, 2026. 08. 29.
